Verkragtingsaak by Nelson Mandela-universiteit uitgestel | Maroela Media
Die ingang na die Tweede Laan-kampus. Foto: NMU
Die man, wie se naam weerhou word totdat hy formeel gepleit het, staan tereg op twee aanklagte van verkragting, roof en huisbraak ná 'n gewelddadige aanval op twee studente in Oktober.
Dit het vroeër aan die lig gekom dat die man vantevore skuldig bevind is op 'n aanklag van roof met verswarende omstandighede. Hy het intussen sy aansoek om borgtog laat vaar en bly in aanhouding.
'n 25-jarige student en haar vriendin is in 'n rekenaarsentrum by die kampus in Tweede Laan aangeval. Die man het die twee studente glo verkrag, hulle selfone gesteel en een van hulle met 'n mes gesteek. Die vroue is daarna gedwing om 'n rekenaar en rekenaarskerm te dra totdat hulle uit die gebou is. Die aanvaller het die vroue gedwing om sy buit aan hom te oorhandig voor hy oor die hek gespring en gevlug het, het die polisie in daardie stadium gesê.